 

**Dragi raziskovalci, raziskovalke, mentorji, mentorice!**

Dodobra smo že zakorakali v novo šolsko leto, zato se oglašava z vabilom na 14. regijsko tekmovanje mladih raziskovalcev »Znanost mladini«. Potekalo bo v četrtek, 30. marca 2017, ob 11:45. uri na Gimnaziji Litija.

Osnovne informacije:

* predprijave lahko oddate takoj;
* prijave pošljite do 16. decembra 2016 na mail jasmina.rome@guest.arnes.si , prijava mora vsebovati naslov naloge, raziskovalno področje, imena, domače naslove ter email naslove raziskovalcev in mentorjev;
* povzetke pošljite na isti naslov do 20. marca 2017, povzetek mora vsebovati iste podatke kot prijava (imena, naslovi,…);
* oddaja dveh izvodov vsake naloge do 23. marca 2017 na naslov: Gimnazija Litija, Bevkova 1 c, 1270 Litija, s pripisom: za regijsko tekmovanje »Znanost mladini«;
* uradni razpis 51. Srečanja mladih raziskovalcev Slovenije 2017 si lahko preberete na spletnih straneh ZOTKS.
* **Tudi letos morate mentorji raziskovalne naloge prijaviti v sistem ZOTKis. Vnos bo mogoč od 1. decembra 2016 do 23. marca 2017, pod imenom MR Litijsko – kamniška regija 2017.**

Lep pozdrav in uspešno delo.

 Jasmina Rome Rodić

 Bojan Čas